Egipte es converteix en protagonista de la xerrada de Rosa Pujol en la Casa de Cultura
2025-07-24

Divendres que ve, 6 de maig, la burjassotera Rosa Pujol, presidenta de l’Associació Espanyola de Egiptologia, oferirà en la Casa de Cultura de Burjassot una conferència en la qual, inevitablement, el protagonisme serà per a Egipte i, amb ell, per a la Tomba de Tutankhamon- XVIII Dinastia.

La xerrada, que tindrà lloc en la Sala d’Audiovisuals del citat espai municipal, serà a les 19:30 hores i és oberta al públic. En la mateixa, Rosa realitzarà una xicoteta introducció per a, posteriorment, explicar la vall on se situa i l’entrada i una descripció general de la tomba i de la zona. L’avantcambra, la càmera funerària i el vertader tresor que suposa la tomba de Tutankhamon, també seran introduïts per Rosa.

La burjassoterae Rosa Pujol porta més de 25 anys dedicada a l’estudi de la cultura de l’Antic Egipte i, des de l’any 2011 és la presidenta de l’Associació Espanyola de Egiptologia, a més de directora dels cursos sobre egiptologia de la mateixa. És Diplomada en Escriptura Jeroglífica del Mitjà Egipci i professora habitual de cursos de l’Associació.

Conferenciant, professora de viatges d’estudi a Egipte, ponent en diferents congressos…la visita de Rosa a Burjassot és una ocasió única de comptar amb un raconet d’Egipte en el propi municipi.